— 126 — 



En efter Optællingen af det nævnte Hundrede Kogler foretagen 

 Undersøgelse paa det Sted i Skoven, hvor disse Kogler vare ind- 

 samlede, gav det Resultat, at der i den paagældende Granplantning 

 fandtes en Gruppe af Træer (eller maaske kun eet Træ?), under 

 hvilke de nedfaldne Kogler fortrinsvis havde Bladstillingen 21 /55 og 

 tillige havde de et ejendommeligt, fra de øvrige Kogler afvigende 

 Udseende. 



At faa Spørgsm aalet afgjort ved Udsædsforsøg er jo i dette 

 Tilfælde baade en vanskelig og lang Vej at gaa, dels paa Grund 

 af Vanskeligheden ved kunstig Bestøvning, dels paa Grund af 

 Længden af den Tid det vil tage, før Resultatet viser sig. Og der 

 er neppe stor Udsigt til at opnaa gode Resultater ved en sammen- 

 lignende statistisk Undersøgelse i forskellige Rødgran-Plantager i 

 Danmark, hvis Rødgran formodentlig er af en meget blandet Op- 

 rindelse; derimod kan der maaske opnaas et Resultat, naar denne 

 Metode anvendes paa forskellige Steder indenfor Rødgranens op- 

 rindelige Vokseomraade, i de oprindelige Rødgran-Skove. For at 

 give et Udgangspunkt for en Undersøgelse af denne Art har jeg 

 her meddelt Resultatet af mine Tællinger. 



